Smrt u Sarajevu
<s>Smrt u Sarajevu () je bosanskohercegovačko-francuska filmska drama u režiji Danisa Tanovića.</s><s>Film je izabran da se takmiči za nagradu Zlatnog medvjeda na 66.</s><s>Berlinskom međunarodnom filmskom festivalu., gdje je osvojio nagradu Srebrni medvjed, specijalna nagrada žirija.</s><s>Film su producirale sarajevska produkcijska kuća SCCA/pro.ba, na čelu sa producenticom Amrom Bakšić Čamo i Margo Cinema iz Pariza.</s><s>Scenarij je rađen na osnovu dramskog teksta francuskog filozofa Bernarda-Henrija Levyja Hotel Evropa.</s><s>Tema filma su "egzistencijalni strahovi, strepnje i moralne dileme koje muče moderno evropsko društvo."</s>

<s>Radnja</s>

<s>Hotel Evropa (za snimanje se koristio sarajevski Holiday Inn) se priprema za veliko evropsko obilježavanje stogodišnjice atentata na nadvojvodu Franza Ferdinanda od strane Gavrila Principa.</s><s>Tajming nije mogao biti gori: hotel je ostao bez sredstava, banka odbija kreditiranje, a radnici, bez plaća dva mjeseca, planiraju da štrajkuju.</s><s>Trezveni menadžer Omer (Izudin Bajrović) će učiniti sve što je potrebno da se spriječi da osoblje napusti hotel.</s><s>Tu je  uključen Enco (Aleksandar Seksan), vlasnik striptiz kluba iz gangsterskog podzemlja, da uz pomoć svojih siledžija pretuče vođu radnika.</s><s>Šefica na recepciji Lamija (Snežana Vidović) svjedok je kad siledžije napadaju jednog radnika, ali ona više voli svoj posao kao Omerova desna ruka i želi da stvari teku glatko, tako da ništa ne govori o incidentu.</s><s>U međuvremenu, francuska zvijezda Jacques (Jacques Weber) iznajmljuje sobu prije odlaska na Levyevu predstavu koja se održavala iste noći; ažurni čuvar hotela Edo (Edin Avdagić) stavlja kamere za nadzor u Jacquesovoj sobi kako bi se pojačala njegova sigurnost, ali između perioda ušmrknavanja kokaina i slanja poruka svojoj djevojci, glumac nije ni obraćao pažnju.</s>

<s>Na krovu hotela, TV novinarka Vedrana (Vedrana Seksan) obavlja intervju za emisiju o Principu, razgovara sa stručnjacima i historičarima o tome kako se percepcija atentata i njegovog počinioca promijenila.</s><s>Ona također razgovara sa Gavrilom Principom (Muhamed Hadžović),  borbenim potomkom i srpskim nacionalistom koji tvrdi da je Princip bio heroj, a ne terorist.</s>

<s>Lamijina majka Hatidža (Faketa Salihbegović-Avdagić) koja radi u vešeraju hotela, izabrana je da vodi štrajk nakon što je njen prethodnik nestao, a Lamija mora birati između porodične odanosti i lojalnosti prema hotelu.</s>

<s>Uloge 
 Snežana Marković - Lamija
 Izudin Bajrović - Omer
 Vedrana Seksan - Vedrana
 Muhamed Hadžović - Gavrilo
 Faketa Salihbegović - Hatidža
 Edin Avdagić Koja - Edo
 Jacques Weber - Jacques
 Aleksandar Seksan - Enco</s>

<s>Snimanje 
Film je nastao u produkciji Margo Cinema i SCCA/pro.ba, te u koprodukciji sa France 3 Cinema.</s><s>Podržali su ga Canal+, France Televisions i Fondacija za kinematografiju Sarajevo.</s><s>Prema riječima režisera i scenariste filma Danisa Tanovića, ostvarenje je nastalo dosta čudno.</s><s>Prvobitni plan je bio da se uradi dokumentarac o predstavi Hotel Evropa Bernarda-Henrija Levyja, ali je na kraju taj rad preusmjeren na dugometražno ostvarenje.</s><s>Predstava Hotel Evropa je monodrama u kojoj jedan čovjek sam na sceni ima jednoiposatni monolog.</s><s>Tanović dalje navodi: 
 Tanović kaže da tekst Hotel Evropa predstavlja osnovu filma, ali da je tu priču nadogradio vlastitim pogledom i bosanskom vizurom na cijeli taj događaj.</s>

<s>Premijere 
Na 66.</s><s>Berlinskom filmskom festivalu Smrt u Sarajevu će imati svjetsku premijeru.</s><s>Na festivalu će se prikazati 434 filma iz 77 zemalja.</s><s>Film je osvojio nagradu Srebrni medvjed.</s>

<s>Kritike 
Dobroćudni i još zajedljiviji duh Roberta Altmana ulijeva se u zapanjujuće tečan osvrt na sukobe jednog stoljeća od vrha do dna u filmu Danisa Tanovića Smrt u Sarajevu.</s><s>Koliko je krik frustracija na cikluse mržnje u Bosni i Hercegovini, toliko je stručno podešena horska drama, smještena u jednom hotelu i uključuje ukupnost građana ove zemlje.</s><s>Film neprimjetno isprepliće teme koje njeguje Tanović i svakako je jedan od najjasnije i najhrabrije izraženih opažanja o parališućim razdorima u regionu.</s><s>Međunarodni kulturni centri će se boriti za filmske rezervacije.</s><s>Dok je liberalno inspiriran predstavom Hotel Evropa francuskog intelektualca Bernard-Henri Levya, film uključuje samo male dijelove teksta i više se oslanja na model Grand Hotela, koristeći jak altmanovski osjećaj za više likova u formiranju političkog tijela.</s>

<s>Stephen Dalton je u The Hollywood Reporter-u dao negativnu kritiku za film.</s>

<s>Reference</s>

<s>Vanjski linkovi</s>

<s>Bosanskohercegovački filmovi
Francuski filmovi
Dramski filmovi
Authority control 2</s>

